Jari Gröhn

Jari Gröhn (s. 8. syyskuuta 1984 Rovaniemi) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskuspuolustaja.

Gröhn on Rovaniemen Palloseuran kasvatti ja hän debytoi seuran edustusjoukkueessa kaudella 2002. Varsinaisen läpimurtonsa Gröhn teki 2006, sillä hän oli sivussa vain kolmesta ottelusta koko kaudella. Kaudella 2007 Gröhn oli loukkaantuneena ja pääsi kentälle vain neljässä alkukauden ottelussa. Kauden jälkeen RoPS ei jatkanut enää hänen sopimustaan ja Gröhn siirtyi FC Santa Clausiin. Siellä hän pelasi neljä kautta ennen kuin sai jälleen sopimuksen kasvattajaseuraansa 2012.

Suomalaiset jalkapalloilijat
Vuonna 1984 syntyneet
Elävät henkilöt